CELEX: 32017D2353
Language: sk
Date: 2017-12-14 00:00:00
Title: Vykonávacie rozhodnutie Komisie (EÚ) 2017/2353 zo 14. decembra 2017, ktorým sa povoľuje umiestnenie oleja z Calanus finmarchicus ako novej prídavnej látky na trh v súlade s nariadením Európskeho parlamentu a Rady (ES) č. 258/97 [oznámené pod číslom C(2017) 8426]

16.12.2017   
            
            
               SK
            
            
               Úradný vestník Európskej únie
            
            
               L 336/45
            
         VYKONÁVACIE ROZHODNUTIE KOMISIE (EÚ) 2017/2353
   zo 14. decembra 2017,
   ktorým sa povoľuje umiestnenie oleja z Calanus finmarchicus ako novej prídavnej látky na trh v súlade s nariadením Európskeho parlamentu a Rady (ES) č. 258/97
   
      
         [oznámené pod číslom C(2017) 8426]
      
   
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 258/97 z 27. januára 1997 o nových potravinách a nových prídavných látkach (1), a najmä na jeho článok 7,
   keďže:
   
               (1)
            
            
               Nórska spoločnosť Calanus AS požiadala 31. januára 2011 príslušný orgán Spojeného kráľovstva o umiestnenie oleja z kôrovcov (morského zooplanktónu) Calanus finmarchicus lovených v nórskej výhradnej hospodárskej zóne a zóne Jan Mayen ako novej prídavnej látky v zmysle článku 1 ods. 2 písm. e) nariadenia (ES) č. 258/97 na trh Únie.
            
         
               (2)
            
            
               Príslušný orgán Spojeného kráľovstva vydal 21. októbra 2016 svoju správu o prvotnom posudku (ďalej len „prvotná hodnotiaca správa“). V uvedenej správe dospel k záveru, že olej z Calanus finmarchicus spĺňa kritériá novej potraviny stanovené v článku 3 ods. 1 nariadenia (ES) č. 258/97.
            
         
               (3)
            
            
               Túto prvotnú hodnotiacu správu zaslala Komisia ostatným členským štátom 8. novembra 2016.
            
         
               (4)
            
            
               Niektoré členské štáty vzniesli odôvodnené námietky v 60-dňovej lehote stanovenej v článku 6 ods. 4 prvom pododseku nariadenia (ES) č. 258/97, predovšetkým z dôvodu nedostatočných informácií o výrobnom postupe, stabilite pri skladovaní a toxikologických údajoch. Dodatočné vysvetlenia, ktoré žiadateľ uviedol, uspokojivo zmiernili uvedené obavy členských štátov a Komisie.
            
         
               (5)
            
            
               V smernici Európskeho parlamentu a Rady 2002/46/ES (2) sa stanovujú požiadavky na potravinové doplnky (ďalej len „výživové doplnky“). Používanie oleja z Calanus finmarchicus by sa malo povoliť bez toho, aby boli dotknuté ustanovenia uvedenej smernice.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Bez toho, aby boli dotknuté ustanovenia smernice 2002/46/ES, možno olej z Calanus finmarchicus špecifikovaný v prílohe I k tomuto rozhodnutiu umiestňovať na trh Únie ako novú prídavnú látku na používanie vo výživových doplnkoch a pri najvyšších prípustných množstvách stanovených v prílohe II k tomuto rozhodnutiu.
   Článok 2
   Názov oleja z Calanus finmarchicus, ktorý sa týmto rozhodnutím povoľuje, na označení potravín musí byť „olej z Calanus finmarchicus (kôrovcov)“.
   Článok 3
   Toto rozhodnutie je určené spoločnosti Calanus AS, Stakkevollv. 65, P.O. Box 2489, 9272 Tromsø, Nórsko.
   
      V Bruseli14. decembra 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 43, 14.2.1997, s. 1.
   
      (2)  Smernica Európskeho parlamentu a Rady 2002/46/ES z 10. júna 2002 o aproximácii právnych predpisov členských štátov týkajúcich sa potravinových doplnkov (Ú. v. ES L 183, 12.7.2002, s. 51).
   
      PRÍLOHA I
      
         ŠPECIFIKÁCIE OLEJA Z CALANUS FINMARCHICUS
         
      
      
         Opis: Nová potravina je mierne viskózny olej sýtočervenej farby s miernym zápachom po mäkkýšoch extrahovaný z kôrovcov (morského zooplanktónu) Calanus finmarchicus. Prídavná látka pozostáva predovšetkým z esterov vosku (> 85 %) s menšími množstvami triglyceridov a iných neutrálnych lipidov.
      
         Špecifikácie
      
      
                  Parameter
               
               
                  Hodnoty špecifikácií
               
            
                  Voda
               
               
                  < 1 %
               
            
                  Estery vosku
               
               
                  > 85 %
               
            
                  Celkový obsah mastných kyselín
               
               
                  > 46 %
               
            
                  Kyselina ikozapentaénová (EPA)
               
               
                  > 3 %
               
            
                  Kyselina dokozahexaénová (DHA)
               
               
                  > 4 %
               
            
                  Celkový obsah mastných alkoholov
               
               
                  > 28 %
               
            
                  C20:1 n-9 mastný alkohol
               
               
                  > 9 %
               
            
                  C22:1 n-11 mastný alkohol
               
               
                  > 12 %
               
            
                  Transmastné kyseliny
               
               
                  < 1 %
               
            
                  Estery astaxantínu
               
               
                  < 0,1 %
               
            
                  Peroxidové číslo
               
               
                  < 3 meq. O2/kg
               
            
   
      PRÍLOHA II
      
         POVOLENÉ POUŽITIA OLEJA Z CALANUS FINMARCHICUS
         
      
      
                  Kategória potravín
               
               
                  Najvyššie prípustné množstvo
               
            
                  Potravinové (výživové) doplnky v zmysle vymedzenia v smernici 2002/46/ES
               
               
                  2,3 g/day